Document ID: /roh_data/filtered/fineweb-2-filterrobots_roh.jsonl.gz/56623

En la part indica dal Caschmir sajan ina dunna e ses dus uffants morts. Ses um haja survivì grev blessà. Plinavant haja dà 7 ulteriurs blessads, ha communitgà la polizia da l'India. Sin l'autra vart saja mort in buob ed in ulteriur civilist, sco era dus schuldads, duas persunas sajan blessadas, han communitgà forzas da segirezza dal Pakistan.
Dispita da 40 onns
Dapi duas emnas èn las tensiuns tranter l'India ed il Pakistan creschidas fitg. La dispita pervi da la regiun dal Caschmir è dentant pli che 70 onns veglia – cura che la Gronda Britannia aveva bandunà sia colonia indica.
RR novitads 16:00